Správa zo zahraničnej pracovnej cesty

Meno a priezvisko účastníka	Jana Ferencová
	
Organizácia	NÚCEM, Žehrianska 9, Bratislava	
Pozícia v projekte	Odborný analytický personál pre medzinárodné merania - 4.1.7	
Znalosť jazykov	Anglicky jazyk - B1	
Aktivita*)	1.1	1.2.	Projektové riadenie	

Štát
	Česká republika	
Mesto
	Ostravice	
Miesto konania 
	Hotel Sepetná Ostravice, Česká republika	
Účel cesty
	Aktívna účasť na medzinárodnej konferencii PEDAGOGICKÁ DIAGNOSTIKA A EVALUACE 2014 „NASTAL ČAS HODNOCENÍ KLÍČOVÝCH KOMPETENCÍ“	
Termín konania 
	9.-10.10.2014	
Názov príjmajúcej organizácie
	Katedra pedagogiky a andragogiky, Pedagogická fakulta, Ostravská univerzita v Ostravě 	
Názov konferencie
	PEDAGOGICKÁ DIAGNOSTIKA A EVALUACE 2014 „NASTAL ČAS HODNOCENÍ KLÍČOVÝCH KOMPETENCÍ“	
Spôsob financovania*)	-	z rozpočtu NÚCEM	
	-	z prostriedkov štrukturálnych fondov EÚ spolufinancované fondom - Európsky sociálny fond, Operačný program Vzdelávanie - projekt  Zvyšovanie kvality vzdelávania základných a stredných školách s využitím elektronického testovania.	
ITMS projektu *)	26110130546 (K)	26140130030 (RKZ)	

Rámcový program 	
09.10.2014

08:00 – 09:30		Registrácia účastníkov
09:30 – 10:00		Zahájenie konferencie
10:00 – 12:00		Hlavné referáty a jednanie v pléne
12:00 – 13:30 		Obed
13:30 – 15:30		Hlavné referáty a jednanie v pléne
15:30 – 16:00		Prestávka
16:00 – 18:00		Jednanie v sekciách

10.10.2014

09:00 – 11:30		Jednanie v sekciách
11:30 – 12:00                Slávnostné ukončenie konferencie
12:00			Obed

	
Dátum

Stručný priebeh aktivity - Denný program

	
9.10.2014

Úvodom konferencie vedúci Katedry pedagogiky a andragogiky PdF Ostravskej univerzity a a jej dekan privítali prítomných a zahájili plenárne prednášky.

Dr.h.c. prof. PhDr. Beata Kosová, CSc. sa vo svojej prezentácii venovala medzinárodným testovaniam žiakov, do ktorých sa pod záštitou IEA a OECD v pravidelných cykloch zapája aj Slovenská republika. V skratke prezentovala, kde sa Slovensko nachádza v medzinárodnom porovnaní v štúdii PISA a TIMSS a odhalila možné dôvody v súvislosti s „neúspechom“ slovenských žiakov v testovaní v nadväznosti na ich socio-ekonomický status, vzdelávaciu politiku.

Skúsenosti s národnými testovaniami v Poľskej republike prezentovali Dr. Henryk Szaleniec, Ph.D. a Mgr. Wojciech Małecki, ktorí sa bližšie venovali vzniku a vývoju testovaní na vyššom sekundárnom stupni, maturitným testovaniam. Prítomných bližšie oboznámili s princípom vyhodnocovania testovania, online sprístupnením výsledkov pre školy, ako aj samotných žiakov.
Diagnostickým činnostiam v cykle ďalšieho vzdelávania, ktoré sú prostriedkom individualizácie ďalšieho vzdelávania sa vo svojom vystúpení bližšie venovala Doc. PhDr. I. Pirohová, PhD.

Na prof. Kosovú nadviazala vo svojom príspevku RNDr. J. Palečková, ktorá priblížila testovanie PISA v Českej republike, definovala jednotlivé skúmané oblasti testovania, ako aj rámce pre definovanie jednotlivých kompetencií.

Popoludňajšie plenárne zasadnutie prinieslo 4 prednášky zamerané na oblasť vzdelávania.
Prvou z nich bola prednáška Mgr. Z. Karáska, v ktorej sa bližšie zameral na kompetencie pre život a prácu. Predstavil projekty, ktorým sa venuje v súvislosti s prepojením vzdelávacej politiky s trhom práce a predstavil kompetencie, ktoré sú na základe analýz kľúčové pre efektívne prepojenie vzdelávacieho systému a trhu práce.

Mgr. A. Seberová, PhD. priniesla zaujímavý pohľad na profesionalitu učiteľa v kontexte kritických analýz a v komparácii s dimenziami profesionalistických modelov.

Národné testovania v rámci projektu ESF, ktoré realizuje Národný ústav v príspevku Možnosti využívania elektronického systému E-testu v národných meraniach a školskej praxi na Slovensku, prezentovala Mgr. Z. Hirschnerová, PhD. Vo svojom príspevku sa zamerala na predstavenie NP Zvyšovanie kvality vzdelávania na ZŠ a SŠ s využitím elektronického testovania. Prítomným poskytla komplexný pohľad na tvorbu a využívanie testovaní v elektronickom systéme v podmienkach školskej praxe na Slovensku.

Záver plenárnych prednášok prvého dňa konferencie patril doc. PhDr. Josefovi Malachovi, CSc, ktorý predniesol systematický pohľad na vývoj pojmu kľúčových kompetncií. Na základe analýz dostupných programových zámerov, teoretických štúdií, ako aj empirických výskumov poskytol prehľad o stave teoretického zázemia pre hodnotenie kľúčových kompetencií, ako aj dosiaľ realizovaných praktických hodnotiacich aktivitách v tejto oblasti.

Po skončení plenárnych prednášok boli prítomní na základe programu rozdelení do piatich sekcií.

V sekcii 3 – Národné testovania a medzinárodné výskumy výsledkov vzdelávania bolo prednesených celkovo 7 hodnotných príspevkov. 
Na úvod vystúpil F. Prokop s prezentáciou zameranou na hodnotenie škôl prostredníctvom externej evalvácie vo vzťahu k zvyšovaniu kvality školy.
Doc. PhDr. R. Matelková Svobodová zmapovala efektívne cesty vedúce k skvalitňovaniu čitateľskej gramotnosti žiakov v prostredí školy. Vo svojom príspevku priniesla komplexný pohľad na didaktické prostriedky  využívané pri výučbe českého jazyka a literatúry, ale aj na ďalšie faktory, ktoré významne ovplyvňujú formovanie čitateľských kompetencií žiaka v mladšom školskom veku.

Príspevok Za všetkým hľadaj rodinu Mgr. J. Ferencovej a Ing. M. Džuganovej bol zameraný na zhodnotenie vplyvu sociálno – ekonomického statusu žiaka na jeho výkony v testovaní PISA 2012, ktorý odráža nielen vzdelanie rodičov a ich postavenie v zamestnaní, ale napríklad aj počet kníh v domácnosti. Keďže vplyv socio-ekonomického zázemia je na Slovensku veľmi výrazný, rozhodli sme sa bližšie analyzovať tento faktor. Prezentácia priniesla podrobný pohľad na zhodnotenie výkonov žiakov v testovaní PISA na základe ich socio-ekonomického statusu.To, akým spôsobom negatívne či naopak pozitívne ovplyvňuje výkon žiaka vo výsledkoch PISA 2012 materiálne vybavenie domácnosti, konkrétne vlastníctvo počítača, či vzdelávacieho softvéru sme analyzovali v ďalšej časti príspevku. 
Záver prezentácie bol venovaný analýze postojov 15 – ročných žiakov v kontexte Indexu ESCS. Na základe odpovedí žiakov zo žiackych dotazníkov boli analyzované ich skúsenosti s matematikou. Tie priniesli zaujímavé výsledky, ktoré môžu napomôcť pri zvyšovaní efektivity a účinnosti opatrení vo vzdelávacej politike krajiny. 
Prezentácia výsledkov v príspevku kontextuálne splýva s NP Zvyšovanie kvality vzdelávania na ZŠ a SŠ s využitím elektronického testovania.

Ing. J. Stovíčková a Mgr. D. Lakatošová priamo nadviazali príspevkom Slovensko a jeho susedia – názory a výkony žiakov v projekte PISA na predchádzajúci príspevok. Svoje analýzy rozšírili o vplyv socio-ekonomického zázemia žiakov aj v krajinách V4 a Rakúska. Zhodnotili vzťah medzi výkonom žiakov a ich domácim prostredím aj v komplexnejšej rovine. Analýzami poodhalili aj skutočnosť, že niekedy ale jednoducho závislosti nefungujú. Priaznivejšie socio-ekonomické podmienky žiakov totiž nemusia automaticky prinášať lepšie skóre danej krajiny v porovnaní s ostatnými.
Záver prvého dňa patril prezentáciám výsledkov národných testovaní, ktoré realizuje NÚCEM v rámci NP Zvyšovanie kvality vzdelávania na ZŠ a SŠ s využitím elektronického testovania. 
Mgr. P. Kiripolský a Mgr. J. Kucharová, PhD. zhodnotili výsledky pilotných testovaní z anglického a nemeckého jazyka. 
V nadväznosti na výsledky národného projektu vystúpili aj Mgr. Z. Hirschnerová, PhD. A Mgr. L. Ficová, Phd., ktoré predniesli výsledky pilotných testovaní v oblasti matematickej a čitateľskej gramotnosti.
Záverom prezentovala výsledky Mgr. M. Ujházyová, PhD. v príspevku - Aspekty pripísania zodpovednosti v kontexte národného testovania

10.10.2014
Druhý deň konferencie prebiehal v dvoch sekciách. V sekcii Pedagogická diagnostika v profesii učiteľa vystúpili 4 prezentujúci. Na úvod Mgr. O. Šimik, PhD. analyzoval obtiažnosť textu učebníc prírodovedy spravovaných podľa RVP ZV. Vo svojej prezentácii sa zameral na didaktické pomôcky vydané v ČR rôznymi nakladateľstvami a analyzoval ich v kontexte rámcového vzdelávacieho programu pre základné vzdelávanie.
Mgr. N. Sklenářová, PhD. sa bližšie venovala interakčnému štýlu výučby učiteľov na základe pohlavia. Cieľom príspevku bolo zhodnotiť výskum, ktorý prebehol v roku 2008 a 2013 a analyzovať, ako genderové rozdiely ovplyvňujú prejavy učiteľov v rámci interakčného štýlu a ako tieto prejavy hodnotia samotní žiaci v procese školskej výučby.
Posledný príspevok v sekcii PhDr. Z. Sikorovej a doc. PhDr. Josefa Malacha, CSc. sa zameral na analýzu využívania študijných materiálov a prístupov k učeniu u študentov učiteľstva.

	
Odporúčané závery	Účasť na konferencii - PEDAGOGICKÁ DIAGNOSTIKA A EVALUACE 2014 „NASTAL ČAS HODNOCENÍ KLÍČOVÝCH KOMPETENCÍ“ priniesla zúčastneným zamestnancom NÚCEM, ktorí pracujú aj v rámci národného projektu ZKV, cenné informácie o výskumoch zahraničných odborníkov a široký obzor pohľadov a názorov pedagogickej verejnosti na problematiku hodnotenia kvality škôl a vzdelávania v medzinárodnom kontexte. Konferencia ponúkla možnosť bližšej spolupráce a diskusie odborníkov v oblasti vzdelávania. Odporúčam tieto informácie z príspevkov zúčastnených odborníkov využiť pri písaní publikácií (Národná správa PISA 2012, Tematická správa PISA 2012 a Tematická správa PISA 2006), ktoré budú vydané v rámci projektovej aktivity 1.2, za účelom spracovania metodických výstupov národného projektu ZKV pre oblasť tvorby testovacích nástrojov.
               
Aktívnou účasťou s príspevkom za Všetkým hľadaj rodinu, ktorý sa venoval problematike štúdie PISA a výkonom žiakov v spojitosti s ich sociálno – ekonomickým zázemím sme v rámci konferencie ponúkli iné pohľady na výkon žiaka a priniesli tak zúčastneným námety na ďalšie možnosti a spôsoby spracovávania výsledkov štúdie PISA v národnom meradle.
Odporúčam uvedené analýzy, pohľady a závery ďalej publikovať a posúvať pedagogickej verejnosti v rámci diseminačných podujatí vo forme pracovných seminárov k problematike štúdie PISA, ktoré sú plánované v rámci aktivity 1.2 projektu ZKV.

Prehľad prinesenej dokumentácie a miesto jej uloženia	Publikácie z konferencie (uložené v kancelárii 212) :
-	Pedagogická diagnostika a profese učitele – ISBN- 978-80-7464-653-9
-	Národní testování a mezinárodné výzkumy výsledku vzdělávaní – ISBN – 978-80-7464-656-0
-	Hodnocení klíčových kompetencí ve školní edukaci – ISBN – 978-80-7464-6553
-	Diagnostika a evaluace ve vzdělávaní a učení dospělých – ISBN 978-80-7564-654-6
-	Diagnostika osobnostně sociálního rozvoje – ISBN 978-80-7464-652-2
Elektronický zborník príspevkov – ISBN 798-80-7464-651-5

	
Osobitne vyhotovený očakávaný prínos

	Očakávaným prínosom z tejto účasti na medzinárodnej konferencii bude transparentnejšie naplnenie obsahovej stránky publikácií a seminárov, ktoré budú vydané a realizované v rámci projektovej aktivity ZKV. Získane publikácie z konferencie budú cenným zdrojom inšpirácií a samotnej tvorby týchto  projektových výstupov týkajúcich sa problematiky štúdie PISA v medzinárodnom kontexte. 	
Spôsob zverejnenia výsledkov	Výsledky účasti na konferencii – Príspevok je zverejnený
v elektronickom zborníku (ISBN 798-80-7464-651-5)
vydanom ako výstup konferencie - PEDAGOGICKÁ     DIAGNOSTIKA A EVALUACE 2014

	

Správu vypracoval/a
	Ferencová Jana	
Dátum
	14.10.2014	
Schválil
		
Podpisom súhlasím so zverejnením správy na internete 
		
*) nehodiace sa prečiarknúť

Správu z pracovnej cesty je potrebné vypracovať do 5 dní od jej ukončenia a v papierovej aj v elektronickej forme predložiť na schválenie  vedúcemu oddelenia/odboru.